b"\n_START_ARTICLE_\n.mm\n_START_SECTION_\nHist\xc3\xb2ria\n_START_PARAGRAPH_\nEagle Group, una empresa de dos immigrants australians a Birm\xc3\xa0nia, va posar en marxa el primer acc\xc3\xa9s a Internet de Birm\xc3\xa0nia el 1997. Van contractar una empresa anglesa anomenada Digiserve, per proporcionar un servei de DNS per al .mm. Els dos servidors de noms de Digiserve, ns1.digiserve.com i ns2.digiserve.com, feien d'arrel del domini .mm. El 1999, el govern birm\xc3\xa0 va tancar el servei d'Eagle Group._NEWLINE_Despr\xc3\xa9s, aquests dos servidors van delegar l'autoritat SOA dels dominis .com.mm, .net.mm, .edu.mm i org.mm als dos servidors de noms gestionats per Correus i Telecomunicacions de Myanmar, ns0.mpt.net.mm i ns1.mpt.net.mm, amb els dos servidors localitzats a Yangon._NEWLINE_El febrer de 2002, activistes pro-democr\xc3\xa0cia van prendre el control dels servidors DNS de Digiserve, i van desviar durant tres dies el tr\xc3\xa0nsit de tots els dominis .mm, incl\xc3\xb2s www.gov.mm, cap a un web que exigia l'alliberament del fam\xc3\xb3s l\xc3\xadder estudiantil Min Ko Naing._NEWLINE_A principis de 2005, el ministeri va prendre finalment el control de l'espai de noms .mm i va substituir els servidors de noms de Digiserve pels seus propis._NEWLINE_Les empreses de Myanmar podien registrar noms de domini dins de les zones .net.mm i .com.mm mitjan\xc3\xa7ant Myanmar Teleport (abans Bagan Cybertech) o directament amb Correus i Telecomunicacions de Myanmar. Els noms de domini .edu.mm, .org.mm, .gov.mm estan reservats per a l'\xc3\xbas oficial i del govern. Encara no existia www.nic.mm ni es donava servei de whois._NEWLINE_M\xc3\xa9s endavant, el servei de Myanmar Teleport (abans Bagan Cybertech) tamb\xc3\xa9 el va clausurar el govern birm\xc3\xa0. Ara, nom\xc3\xa9s Myanmar Post & Telecomms controla tots els serveis d'Internet i email."